open-index/open-wikipedia-markdown huggingface dataset:
Нийлүүлэлт

Нийлүүлэлт = Үйлдвэрлэлээс - үлдэгдэл
 
**Нийлүүлэлт** нь үйлдвэрлэлийн сонирхлыг илэрхийлдэг бөгөөд үйлдвэр ба нийлүүлэлт нь салшгүй боловч хоорондоо ялгаатай ойлголт юм. Үйлдвэрлэлийн хүчин зүйлс буюу эдийн засгийн нөөцөөр баталгаажсан үйлдвэрлэлийг нийлүүлэлт гэнэ. Үйлдвэрлэл гэдэг нь орцыг гарц болгон хувиргаж байгаа процесс юм. Орц нь үйлдвэрлэлийн хүчин зүйлсийн биет зарцуулалт болно. Зах зээлийн эдийн засгийн системд нийлүүлэлт нь нийгмийн хэрэгцээнд тулгуурладаг. Харин төвлөрсөн төлөвлөгөөт эдийн засгийн тогтолцоонд пүүсүүдийн зах зээл рүү нийлүүлэх бүтээгдэхүүн, үйлчилгээний тоо хэмжээг төрөөс төлөвлөж өгч байдаг. Өөрөөр хэлбэл, пүүсүүд үйлдвэрлэл, нийлүүлэлтийн талаар бие даан шийдвэр гаргах эрхгүй байдаг гэсэн үг.

Нийлүүлэлт = SUPPLY буюу S үсгээр тэмдэглэнэ

## Нийлүүлэлтийн хууль 
Нийлүүлэлт нь үйлдвэрлэгчдийн зүгээс зах зээлд бүтээгдэхүүн, үйлчилгээг нийлүүлэх хүсэл сонирхлыг илэрхийлж байдаг тул бүтээгдэхүүн, үйлчилгээний үнэ хэдий чинээ өндөр байна төдий чинээ бүтээгдэхүүн, үйлчилгээг нийлүүлэх сонирхол их байна. Өөрөөр хэлбэл, нийлүүлэлтэд нөлөөлөгч бусад хүчин зүйлс өөрчлөлтгүй тогтмол байхад бүтээгдэхүүн үйлчилгээний үнэ өсөх тусам нийлүүлэлтийн тоо хэмжээ өснө. Үнэ буурах тусам үйлдвэрлэлийн тоо хэмжээ буурна. Үүнийг **нийлүүлэлтийн хууль** гэнэ. Иймд нийлүүлэлтийн хууль нь нийлүүлэлтийн тоо хэмжээ болон үнийн эерэг хамаарлыг илэрхийлдэг.

## Нийлүүлэлтийн функц 
Нийлүүлэлтийн хэмжээ болон түүний тодорхойлогч хүчин зүйлсийн хоорондын хамаарлыг харуулсан функцийг нийлүүлэлтийн функц гэнэ. Нийлүүлэлтийн функцийг дараах математик хэлбэрээр тодорхойлж болно.

: Q_S = f(P_S, P_E, T, G, N, M)

Энд:

* Q_S - Нийлүүлэлтийн тоо хэмжээ
* P_S - Нийлүүлэлт бүхий бүтээгдэхүүн, үйлчилгээний үнэ
* P_E - Үйлдвэрлэлийн хүчин зүйл буюу нөөцийн үнэ
* T - Үйлдвэрлэлийн технологи
* G - Төрөөс бизнесийн орчны талаар явуулж буй бодлого
* G - Өрсөлдөгчийн тоо
* M - Бусад хүчин зүйлс

Нийлүүлэлтэд нөлөөлөгч бусад хүчин зүйлс өөрчлөлтгүй тогтмол байхад нийлүүлэлтийн тоо хэмжээг нийлүүлэлт бүхий бүтээгдэхүүн үйлчилгээний үнээс нь хамааруулан тодорхойлсон функцийг үнээс хамаарсан нийлүүлэлтийн функц гэнэ.\

## Нийлүүлэлтийн өөрчлөлт 
#### Үнийн хүчин зүйл 
Нийлүүлэлтэд нөлөөлдөг бусад хүчин зүйлс өөрчлөлтгүй тогтмол байхад бүтээгдэхүүн үйлчилгээний үнэ өөрчлөгдсөнөөр нийлүүлэлтийн тоо хэмжээ өөрчлөгдөнө.

#### Үнийн бус хүчин зүйл 
Үнээс хамаарсан нийлүүлэлтийн функцийг тодорхойлоход өөрчлөлтгүй тогтмол гэж таамагласан хүчин зүйлсийг нийлүүлэлтийн үнийн бус хүчин зүйлс гэнэ. Нийлүүлэлтйин үнийн бус хүчин зүйлсийн нөлөөгөөр нийлүүлэлтийн муруй бүхэлдээ баруун доошоо эсвэл зүүн дээшээ параллель шилжилтийг хийнэ.

Нийлүүлэлтийн үнийн бус хүчин зүйлс өөрчлөгдсөнөөр нийлүүлэлтийн өөрчлөлт бий болно.   Нийлүүлэлтэд нөлөөлдөг үнийн бус дараах хүчин зүйлс байна. Үүнд

1. Үйлдвэрлэлийн хүчин зүйлийн үнэ буюу нөөцийн үнэ
    1. Газар--> Түрээс
    2. Хөдөлмөр--> Цалин     
    3. Капитал--> Хүү
    4. Үйлдвэрлэл эрхлэх ур чадвар = Урамшуулал
2. Үйлдвэрлэлийн технологи

3. Төрөөс безнисийн орчинд явуулж буй бодлого

4. Өрсөлдөгчийн тоо

5. Үйлдвэрлэлийн хүлээлт

6. Бусад бүтээгдэхүүний нийлүүлэлт
Ангилал:Микро эдийн засаг
Ангилал:Макро эдийн засаг
Дуу хөгжмийн боловсрол

**Дуу хөгжмийн боловсрол** 

## Ерөнхий боловсролын сургуульд 
ЕБС/Ерөнхий боловсролын сургууль/-аас хүүхдүүдэд багаасаа мэдрэмжтэй, хөгжмийн тодорхой хэмжээний мэдлэг олгохын тулд Дуу хөгжмийн хичээл ордог. 

### Судлах хүрээ 
*Монгол үндэсний дуу хуурийн тухай
*Монголын хөгжмийн зохиолчид
*Монгол үндэсний хөгжмийн зэмсэг
*Монгол үндэсний филармони
*Дэлхийн урлагийн түүх
*Дэлхийн урлагийн төрөл, ангилал
*Сонгодог хөгжмийн зохиолчид
*Сонгодог урлагийн хөгжмийн зэмсэг
*Симфони найрал хөгжим
Ангилал:Хөгжим
Улаанбаатарын ерөнхий боловсролын сургуулийн жагсаалт

**Ерөнхий боловсролын сургууль** буюу **Дунд сургууль** гэдэг нь бүх ШУ-ны суурь мэдлэгийг өгөх зорилготой, цааш их дээд суруульд суралцан мэргэжилтэн болоход суурь болдог боловсрол олгох сургууль юм.

## Монгол улс дахь ерөнхий боловсролын сургуулиуд
2022 оны байдлаар улсын хэмжээнд 742 дунд сургууль байгаагаас 149 нь хувийн сургууль, үүнээс нийслэлд 103, мөн 3 нь гадаадын хөрөнгө оруулалттай сургууль, 590 орчим нь улсын өмчийн сургууль байна. Нийслэлийн хэмжээнд 185192 хүүхэд дунд сургуульд суралцдагаас 18353 нь хувийн сургуульд сурч байна. Тэгэхээр нийслэлд суралцагчдын 10 хувь нь хувийн сургуульд сурдаг аж.

### Төрийн өмчийн сургуулиуд 
;Улаанбаатар хот дахь

;Хөдөө орон нутаг дахь

### Хувийн өмчит сургуулиуд
;Улаанбаатар хот дахь

* Эрин Эверест Интернэшнл Сургууль
* Шинэ Монгол БДС
* Оюунлаг Сургууль
* Орчлон БДС
* Шинэ Монгол Харүмафүжи Сургууль
* Эмпати Сургууль /хуучнаар Монтурк БДС/
* Бритиш Скүүл оф Улаанбаатар 
* Интернэшнл Скүүл оф Улаанбаатар
* Сингапур Скүүл оф Монголиа
* Элит ОУХБДС
* Сэлбэ Сургууль
* Шилдэг ЕБС
* Күнз Бага Сургууль
* Сэн Лизэ БДС
* Олонлог Төв Сургууль
* Олонлог Академи
* Олонлог Экзэ
* Шинэ-Үе БДС
* Томужин Альтернатив ЕБС
* Зуун Билэг ЕБС
* Номт наран ЕБС
* Сакура ЕБС
* Шинэ Эрин БДС
* Ертөнц ЕБС
* Гёте

БОЛОВСРОЛЫН ЧАНАРЫН ҮНЭЛГЭЭНИЙ СУДАЛГААНЫ ДҮНГЭЭР ТЭРГҮҮЛСЭН

**Улсын 20 сургуулийн жагсаалт** 

* Нийслэлийн ерөнхий боловсролын 11-р сургууль
* Өвөрхангай аймгийн Хар-Хорин сумын ерөнхий боловсролын сургууль
* Шинжлэх ухаан, технологийн их сургуулийн Дархан-Уул аймаг дахь салбар сургуулийн харьяа ерөнхий боловсролын ахлах сургууль
* Нийслэлийн ерөнхий боловсролын 1-р сургууль
* Нийслэлийн ерөнхий боловсролын 93-р сургууль
* Нийслэлийн ерөнхий боловсролын 84-р сургууль
* Хөвсгөл аймгийн ерөнхий боловсролын "Эрдмийн далай" цогцолбор сургууль
* Нийслэлийн ерөнхий боловсролын 23-р сургууль
* Говь-Алтай аймгийн Тонхил сумын ерөнхий боловсролын сургууль
* Монгол-Оросын хамтарсан ерөнхий боловсролын 3-р сургууль
* Дундговь аймгийн ерөнхий боловсролын "Цэгц билэг" сургууль
* Завхан аймгийн ерөнхий боловсролын "Дэвшил" сургууль
* Сэлэнгэ аймгийн Орхон сумын ерөнхий боловсролын сургууль
* Өвөрхангай аймгийн ерөнхий боловсролын "Мэргэд"  сургууль
* Хөгжим бүжгийн коллеж
* Баянхонгор аймгийн ерөнхий боловсролын "Номун далай" цогцолбор сургууль
* Нийслэлийн ерөнхий боловсролын 133-р сургууль
* Говь-Алтай аймгийн ерөнхий боловсролын 1-р сургууль
* Нийслэлийн ерөнхий боловсролын 52-р сургууль
* Дархан-Уул аймгийн ерөнхий боловсролын "Оюуны ирээдүй" цогцолбор сургууль

ЕБС
Ангилал:Ерөнхий боловсролын сургуулийн жагсаалт
Зах зээлийн тэнцвэр

Хэрэглэгчдийн хувьд хямдхан үнэтэй бүтээгдэхүүн, үйлчилгээгээр хэрэгцээгээ хамгийн дээд зэргээр хангах зорилготой байдаг бол үйлдвэрлэгч боломжит нөөцийн хүрээнд хамгийн их ашиг олохыг эрмэлзэж байдаг. Зах зээл дээрх хэрэглэгч болон үйлдвэрлэгчийн энэхүү эсрэг тэсрэг сонирхлыг нэгтгэсэн  бүтээгдэхүүн, үйлчилгээний үнэ болон эрэлт нийлүүлэлтийн тоо хэмжээг **зах зээлийн тэнцвэр** гэж ойлгож болно. Өөр өөр хэлвэл зах зээлийн тэнцвэрээр тодорхойлогдож байгаа бүтээгдэхүүнийг хэрэглэгч үйлдвэрлэгчийн аль аль нь хүлээн зөвшөөрч байдаг бөгөөд мөн зах зээлийн тэнцвэрт бүтээгдэхүүн болон эрэлт нийлүүлэлтийн тоо хэмжээ хоорондоо тэнцүү байхыг илэрхийлдэг.

Qd = a - b * Pd <--- Эрэлтийн функц

Qs = c + d * Ps <--- Нийлүүлэлтийн функц

a - b * Pd = c + d * Ps <--- Тэнцвэрт үнэ 
Ангилал:Эдийн засгийн зах зээл
Паул Клээ төв

[thumb|*Паул Клээ төв*ийн [барилга]]
[thumb|*Паул Клээ төв*ийн рекламтай [BLS AG|BLS- ын NINA төрлийн зүтгүүр.]]

Берн дахь **Паул Клээ төв** нь Ренцо Пианогийн төлөвлөлт бөгөөд 2005. 06. 20- нд нээлтээ хийжээ. 

Швейцар улсын мэс засалч Морис Эдмонд Мюллерын сангийн хандиваар баригдсан уг барилга нь амьдралынхаа хагасыг Бернд өнгөрүүлсэн Германы зураач Паул Клээгийн (1879–1940) нэрээр нэрлэсэн байна. Түүний бараг 10.000 бүтээлүүдээс 40% болох 4000 тосон будгийн зураг, усан будгийн зураг, зураасан зураг ба намтрын материалууд нь "Паул Клээ төв"д хадгалагдаж байдаг. Үүнээс өмнө Клээгийн бүтээлүүд Берний урлагийн музейд хадгалж байв. 

Паул Клээ төв нь тухайн зураачийн амьдрал ба бүтээлүүдийн талаарх судалгаа, түүнийг олонд хүргэх ба танилцуулах олон улсын чадварын төв болохоор байгуулагдсан юм. Тус төв нь Клээгийн олон талт урлагийн бүтээлүүд, уран зургуудыг танилцуулахаас гадна хөгжим, театр, бүжиг гэх мэт өөр урлагийн төрлүүдээр түүний бүтээлүүдийг хүмүүст хүргэдэг. "Creaviva" хүүхдийн музей нь уг төвд онцгой байр суурь эзэлнэ. 

Тус барилгыг барихад нийт 4,2 км ган тулгуурууд хэрэглэжээ. 

## Нэмж унших 
* Паул Клээ төв (Hrsg.): *Паул Клээ төв, Берн.* Hatje Cantz Verlag, Ostfildern 2005, ISBN 3-7757-1532-0. (CD-ROM хавсаргасан дэлгэрэнгүй каталог *Баримт*)
* Паул Клээ төв (Hrsg.): *Паул Клээ төв, Берн – Архитектур.* Hatje Cantz Verlag, Ostfildern 2006, ISBN 3-7757-1549-5.

## Гадаад холбоос 
* Паул Клээ төвийн албан ёсны вэб хуудас. Герман, англи, франц хэлээр

## Эшлэл 
Паул Клээгийн энгийн бөгөөд бүтээлч, онцгой сэтгэлгээг илэрхийлэхүйц тийм орон зайг төлөвлөхийг зорилоо.*|Эх сурвалж=Ренцо Пиано, : *Паул Клээ төв, Берн – Архитектур'', 2006, Хуудас 71

Ангилал:Швейцарын урлагийн музей
Ангилал:Берний музей
Ангилал:Берн кантон дахь үндэсний ач холбогдолтой соёлын өв
Ангилал:Берний урлаг
Ангилал:Паул Клээ
Ангилал:Ренцо Пиано
Ангилал:2000-аад онд барьсан
Татаас

**Татаас** гэдэг нь ямар нэгэн аж ахуй нэгжид төрөөс үзүүлж байгаа дэмжлэг юм.

Орос хэлний Дотаци буюу Тэтгэлэг гэх үгийг монголчилж, Татаас гэж хэлэх болжээ.

Төрөөс татаас ноогдуулсанаар бүтээгдэхүүн үйлчилгээний эрэлт тогтмол байхад нийлүүлэлт өсөх бөгөөд эрэлтийн муруй баруун доош шилжинэ.
Ангилал:Төрийн эдийн засаг
Ангилал:Эдийн засгийн зах зээл
Ангилал:Төрийн санхүү
Гүүний саам

Монгол гүүний саамийн гарц нас улирал ус бэлчээрийн хамгамж ургамлийн шимт чанар зэргээс хамаарч нилээд хэлбэлздэг гүү ч ихэвчлэн зун намарын улиралд саамыг ашиглаx ба унагалснасыxаа дараа унагыг нь 30-40 хоног эхийн сүүгээр бойжуулж маxлуулаx шаардлагатай.

Сүүний гарц 300-1000 мл буюу дунджаар 480-550 мл бдаг.Өдөрт гүүг 2 цагийн зайтай 6-7 цааж болно.6 сарын суулчээс 10 сарийн дунд хуртэл унагаар нь эблэгэн саахад 1 гүүнээс 580-600 л сүү ашиглаж болно.Гүүний сүүнд чихэр бусад малийнxаас иx бдаг тул түргэн эсэх 1 нөхцөл бүрддэг. Гүүний сааманд олон төрлийн амин дэм иx байдаг.
Ангилал:Сүү
Ангилал:Адуу
Ангилал:Монгол унд
Ангилал:Азийн хоол ба унд
Орчлон

**Орчлон** гэдэг нь амьд болон амьгүй бодис, гариг, од, одны аймгуудыг буюу оршин байгаа бүх юмыг багтаах нэр юм. Энэ үг ихэвчлэн сансар, огторгуй, ертөнц, дэлхий гэдэгтэй солбиж хэрэглэгдэх нь түгээмэл юм. Эрдэмтэд урт удаан хугацааны түүхэнд орчлонгийн зүй тогтлын талаар ажиглах аргаас эхлээд бүхий л шинжлэлүүдийг хийсээр ирсэн байдаг. Орчлон нь үндсэндээ таталцал, түлхэлцэл, орчих гэх мэт физикийн хуулиудууд захирагдан оршин байдаг гэж үздэг. 
Манай орчлон хүний нэг насны амьдралаар үзэж дийлэхээргүй асар уудам боловч бусад олон орчлонгийн нэг нь байх магадгүй юм хэмээн одон орончид үздэг юм. 

## Эшлэл 
* Их Тэсрэлт

## Эшлэл 
Ангилал:Ертөнц
Алан Матисон Тюринг

**Алан Матисон Тюринг** ( (1912 оны 6 сарын 23-нд төрсөн —1954 оны 6 сарын 7-нд нас барсан) — Английн нэрт математикч, логикч, криптографч, информатикийн хөгжилд хүчтэй нөлөө үзүүлсэн хүн. 1945 оны Их Британийн эзэнт гүрний медальтай, 1951 оноос Лондонгийн Хааны нийгэмлэгийн (шинжлэх ухааны) гишүүн болсон.  

1936 онд түүний санал болгосон абстракт тооцоолон бодох машин «Тюринг машин» нь өргөн хүрээнд зориулсан компьютер юм.
. Энэ машин нь алгоритмын ойлголтыг томьёолох болон одоо болтол янз бүрийн онолын болон хэрэглээний судалгаанд ашиглагдаж байна. Алан Тюрингийг олон нийт информатикийн болон хиймэл оюун ухааны эцэг хэмээн үздэг билээ..
Дэлхийн II дайны үед Алан Тюринг Блетчли-паркт байрлах криптоанализийн чиглэлээр ЗГ-ын код болон шифрийн сургуульд ажиллаж байв.
Тэрээр Hut 8 гэх бүлгийг удирдаж байсан бөгөөд Германы усан цэргийн флотын мэдээд криптоанализ хийхэд чиглэгдэж байв.
Тюринг захианы нууцлалыг эвдэх хэд хэдэн арга зохиосон бөгөөд үүн дотор Германы Энигма шифраторын нууцыг тайлахад ашиглагдаж байсан Бомбе машинд зориулсан онолын суурь бүтээл ч гэсэн орж байв.

Дайны дараа Тюринг Их Британийн физикийн үндэсний лабораторид ажиллаж байв. Энд тэрээр өөрийн төслийн дагуу дэлхийд анх удаа санах ойд хадаглагдах програмтай компьютер ACE бүтээгджээ.
1948 онд эрдэмтэн маань Манчестерийн их сургуулийн дэргэдэх Макс Ньюманы тооцоолон бодох лабораторид нэгдсэн бөгөөд тэнд Манчестерийн компьютерууд бүтээхэд туслахаар оролцсон ба дараагаар нь математик биологийн талаар сонирхож эхэлжээ. 

## Сонирхолтой баримтууд
Алан Тюринг нэгэн цагт Их Британи тэргүүтэй холбоотнуудын хувьд дайны баатар байсан ч хожим Их Британийн засгийн газарт ижил хүйстэн байсныхаа төлөө буруутгагдан баривчлагдаж, АНУ-руу хил давах эрхээ хасуулсны дараа 1954 онд амиа егүүтгэсэн түүхтэй.

## Мөн үзэх
* Тюринг машин
* Тюринг тест
* Тюрингийн шагнал
* Чёрча — Тюрингийн тезис
* Тюрингийн бүрэн байдал

## Эшлэл
Ангилал:Английн математикч
Ангилал:Информатикч
Ангилал:Компьютерын пионер
Ангилал:Криптоаналитикч
Ангилал:Логик судлаач
Ангилал:Онолын биологич
Ангилал:20-р зууны математикийн логик судлаач
Ангилал:Хиймэл оюуны хүн
Ангилал:Энигма (машин)
Ангилал:Их Британийн дэлхийн хоёрдугаар дайны хүн
Ангилал:Манчестер их сургуулийн багш
Ангилал:Ухамсрын гүн ухааны төлөөлөгч
Ангилал:Оюун ухаан судлаач
Ангилал:Ижил хүйстний түүх
Ангилал:Ханы Нийгэмлэгийн гишүүн
Ангилал:Их Британийн эзэнт гүрэн одонгийн офицер
Ангилал:Их Британичууд
Ангилал:1912 онд төрсөн
Ангилал:1954 онд өнгөрсөн
Автомашины эд ангиудын жагсаалт

Энэхүү **автомашины эд ангиудын жагсаалт** нь автомашиныг бүрдүүлдэг эд ангиудыг багтаасан болно.

*Гар тоормос
*Жолоочийн суудал
*Хамгаалалтын бүс
*Дуут дохио
*Хянах самбар
*Хэмжүүр
*Их гэрэл
*Холын гэрэл
*Ойрын гэрэл
*Заалны толь
*Хажуугийн толь
*Тоормос
*Хааз
*Хурдны хайрцаг
*Араа
*Салхивч
*Бүрээсэн дээвэр
*Суудлын дэр
*Хөдөлгүүр (мотор)
*Багааж
*Далавч
*Түлшний сав (банк)
*Тос хэмжигч
*Очлуур (сэвчээ)
*Бүлүүр (поршен)
*Тосны тэвш (Кастир)
*Хавхлаг (Клапан)
*Радиатор
*Сэнсний ремень
*Нөөц дугуй
*Жолооны хүрд
*Таслан хуваарилагч
*Аккумулятор
*Салхины шил
*Арын шил
*Данхраад
*Ослын дохио
*Шил арчигч
*Дугуй
*Өвлийн дугуй
*Дугуйны хээ
*Урд хайрцаг
*Хаалга
*Яндан
*Амoртизатoр
*Жолооны хүрд

Ангилал:Автомашин
Албан газрын барилга

дахь албан газрын барилга]]

**Албан газрын барилга** дараах байдлаар ангилагдана:

* Ерөнхийдөө аливаа бизнес эрхэлдэг үйлдвэр аж ахуйн газрын удирдлага суурьшсан барилгыг хэлнэ.
* Хотын захиргааны дэд байруудыг мөн албан газрын барилга гэнэ. Хотын захригааны байрнаас ялгаатай нь энд ер нь хотын захирагч суудаггүй ба хотын зөвлөлийн хуралдаан болдоггүй байна. 
 
Удирдлага
Ангилал:Захиргаа
Соёлын төв

түүхэн дурсгалт сууц нь Штробл тосгонд Вольфгангзее (Зальцбург) нуурын эрэгт байрлах ба нэгэн нийгэмлэгээс соёлын төв болгон ашигладаг.]]

**Соёлын төв** нь соёл, нийгмийн ажил ба нийтийн хоолны газар нэг дор үйл ажиллагаа явуулах зориулалттай, 200- аас дээш хүний хүлээн авах хүчин чадалтай байшинг хэлнэ. Уг барилга нь голчлон олон төрлийн туслах өрөөнүүдтэй нэг ба хэд хэдэн заалнаас бүрдэнэ. 

Соёлын төвүүд нь өөрийгөө санхүүжүүлэх чадваргүй тул татвараас чөлөөлөгдөн холбоо нийгэмлэгүүд удирдан үйл ажиллагаагаа явуулдаг. 

Орчин үед мөн соёлын төвийг исламын шашны соёлын төв гэх мэт мечеттэй төстэйгөөр соёлтой холбосон шашин шүтлэгийн үйл ажиллагаа явуулах болжээ.
Барилгын хэлбэр

[right|thumb|225px|[Берлин хотын шинэ орон сууцны барилга]]

**Барилгын хэлбэр** гэдэг нь архитектурт аливаа барилга ба барилгын хэсэглэлийн хараглах байдлыг хэлнэ. 

Барилгын хэлбэр нь тухайн соёл, амьдрах хэлбэр ба тус орон нутагт буй барилгын материалын илэрхийлэл болдог. Барилгын материал нь технологитой хослон барилгын хийцийг үүсгэнэ. 

## Жишээнүүд 
* Барилга дахь барилгын хэлбэрүүд
** Нэг давхар сууц ба өндөр байшин
** Хос сууц ба эгнээ сууц
** Төвлөрсөн төвтэй барилга ба сүмийн барилгад хамаарагдах урт барилга
* Барилгын салбар дахь барилгын хэсэглэлүүдийн барилгын хэлбэр
** Дээврийн хэлбэрүүд: хавтгай дээвэр, гурвалжин дээвэр, шувуун нуруу
** Орон сууцны үүдний хэсэг: лодж

## Хамааралтай ухагдахуунууд 
* Барилгын эзэлхүүнийг кубатур гэнэ.
* Машины үйлдвэрлэлд машины бүрхүүлийн хэлбэр гэнэ.
* Хагас даbжуулагчид ба цахилгааны төхөөрөмжийн хувьд тоноглолын гэр гэж нэрлэнэ.
Барилгын типологи

[thumb|225px|[Берлин хотын гудамж]]

**Барилгын типологи** гэдэг нь барилгуудыг зориулалтаар нь ба хэлбэржүүлэлтээр нь ангилсныг хэлнэ. 

## Зарчим ба ухагдахуун 
Хот нь олон төрлийн шинжтэй барилгуудын цуглуулга болох ба барилгуудыг нь янз янзаар ангилдаг: том ба жижиг хэмээн маш энгийнээр, хавтгай ба өндөр, эсвэл бүр нарийвчилан жижиг ба том цонхтой барилга гэх мэт.

Ингэж хэлбэрээр нь ялгасан каталогийг хот төлөвлөлтөнд хэрэглэнэ.

## Нэмж унших 
* Völckers, Otto; Das Grundrißwerk; Julius Hoffmann Verlag, Stuttgart, 1941

## Мөн үзэх 
* Барилгуудыг зориулалтаар нь ангилсан жагсаалт

Ангилал:Суурьшлын газар зүй
Ангилал:Хот байгуулалтын онол
Ангилал:Барилгын төрөл
Хөмсөг

**Хөмсөг** нь нүдний дээхнээ аньсганы дээгүүр хөндлөн ургасан үс юм.

## Нунтаг хөмсөг 
Хөмсөгний байгалийн үзэмжийг олж авах боломжийг олгодог микропигмент техник. Мастер нь пигментийг арьсны дээд давхаргад нэвтрүүлж, хольж, "сунгаж" өгдөг.

## Цахим холбоос 
## Эшлэл 
Ангилал:Нүүр
Ангилал:Нүдний анатоми
Ангилал:Биеийн үс
Манжин

thumb|right|200px
**Манжин** нь хүнсний ногооны нэг төрөл юм. Мөн малын тэжээлд ч ашиглах тохиолдол бий. Хүрэн манжин, шар манжин, чихрийн манжин гэж байдаг.

Ангилал:Малын тэжээл
Төмөр замын байгууламж

[thumb|right|225px|Зам төмрийн [гагнаас хийж байгаа нь (1990)]]
[thumb|right|225px|[Энэтхэг дахь Дарджилингын Гималайн төмөр зам]]

**Төмөр замын байгууламж** нь барилгын инженерийн салбар ба барилгын тээврийн салбарт харьяалагдах бөгөөд зам төмөр байгуулалт юм. 

Тэрээр төмөр замын нийт дэд бүтэц төлөвлөлт ба байгуулалтыг хамарна. Мөн үүнд төмөр замын гудамж, хамгаалалтын техник, төмөр замын хөдлөх бүрэлдэхүүнд орох ба гарах замууд багтана.

Төмөр замын байгууламж гэдэг нь зөвхөн шинэ зам төмөр тавих ойлголт бус бөгөөд хуучин байгаа төмөр замын арчилгаа, мөн түүнчлэн бага ачаалалтай зөм төмрийг буулгах ба хэт ачаалалтай зам төмрийг өргөтгөх зэрэг нь мөн хамаарна. Мөн зөвшөөрөгдсөн зам төмрийн хамгийн их хурдыг ихэсгэх ба багасгах, төмөр замын гэрлэн дохио тавих ба буулгах мөн зөрлөгийг барих ба буулгах зэрэг нь ордог.  

Герман улсын төмөр замын сүлжээ нь 36.000км урт (Германы төмөр зам хувьцаат компани, 2005 оны байдлаар). Тухайн нэг чиглэлд тавигдах шаардлага нь ирээдүйд шинээр ирэх галт тэрэгний тоо ба түүнээс хамаарах галт тэрэгний хуваарь зэргээс хамаарна. Уг шаардлагуудыг (зам төмрийн гэрлэн дохионууд ба зөрлөгүүд хангалттай эсэх) хэрэгжүүлэх нь төмөр замын байгууламжийн үүрэг юм.  

## Нэмж унших 
* Sven Schmitt, Thomas Burke, Hartmut Freystein: *Handbuch der Planfeststellung für den Eisenbahnbau.* Hestra-Verlag, Darmstadt 2004, ISBN 3-7771-0305-5.
* Frtz Hennecke, Gerhard Müller, Hans Werner: *Handbuch Ingenieurvermessung, Bd.5, Verkehrsbau, Eisenbahnbau.* Wichmann, Heidelberg 1993, ISBN 3-87907-240-X.
* Gerhard Müller, Marianne Piehl: *Handbuch Ingenieurvermessung. Verkehrsbau, Eisenbahnbau.* Verlag für Bauwesen, Berlin 1991, ISBN 3-345-00346-5.
* Ferdinand Wöckel: *Leitfaden für den Eisenbahnbau.* Verlag R. Müller, Köln-Braunsfeld 1963.

## Цахим холбоос 
* ХБНГУ- ын төмөр зам барих хууль, германаар
* БНХАУ-ын Төмөр зам
* Төмөр замын дээд сургууль
* УБТЗ хувьцаат нийгэмлэг
*

Ангилал:Барилгын инженерийн салбар
Инженерийн байгууламж

[thumb|225px|[Гүүр нь инженерийн байгууламж болох нь]]

**Инженерийн байгууламж** нь барилгын салбарт харьяалагдах бөгөөд техникийн барилгын хийц ба төлөвлөлтийг хамаарна. *Инженерийн байгууламжууд* хэмээн ихэвчлэн түүнийг байгуулахад онцгой техник- хийцийн тооцоо ба энгийн бус статик шаардсан, эсвэл техникийн материал оролцсон байгууламжийг нэрлэдэг.

## Орчин үеийн инженерийн урлаг 
Инженерийн барилгын урлаг нь ялангуяа инженерийн байгууламж дахь даацын хийц ба архитектурын бүтээцэд тавигдах шаардлагуудыг хангасан байна. Инженерийн байгууламжуудын зарим жишээг дурьдвал: Мюнхений олимпын стадион, хол алгасалтай хурал зөвлөгөөний танхим эсвэл машин тоног төхөөрөмжийн заал, агуу гүүр ба цамхаг (сүмийн цамхаг ба телевизийн цамхаг), геологийн хэцүү тогтоцтой газар дахь туннел, онцгой газар доорх байгууламж ба далан эсвэл өндөр ачаалалтай салхин сэнсүүд.

Мөн түүнчлэн зарим гүний уснаас хамгаалах шаардлагатай, эсвэл сул чулуулагтай тусгай суурьтай "энгийн" томоохон барилга ч гэсэн барилгын инженерийн онцгой чадвар шаарддаг.

## Алдартай түүхэн жишээнүүд 
Олон түүхэн барилгууд нь жинхэнэ инженерийн байгууламжид багтдаг ч Эйфелийн цамхаг ордоггүй. Дараах барилгуудыг инженерийн багууламжид тооцно:
* Дэлхийн анхны купол дээвэртэй Софийн цогчин дуган
* зарим дэлхийн долоон гайхамшиг,
* Колизей ба түүнтэй төстэй томоохон барилгууд
* Гэгээн Петрийн сүмийн сэргээн засварлалт (Боскович ба түүний үнэлгээг үзнэ үү.)
* Гизагийн агуу пирамидын хэмжилт мөн Иерусалимийн хаан Езекиягийн усан туннел  
* Ер бусын Парис ба Вена дахь одон орон судлалын төвийн телескоп, мөн Паломарын одон орон судлалын төвийн том толины телескопын угсралт 
* Анхны уулын Земмерингийн хөдий дахь Земмерингийн төмөр зам, мөн анхны Готардын төмөр замын туннел ба Оденвальд уулын Виадук гүүр
* Ромын Акведук ба Хохшваб уул уруу татсан Венийн цэвэр усны шугам 
* Хиймэл Суэцийн суваг
* бусадтай нь харьцуулашгүй усан онгоцууд
* Фёрт-оф-Форт дахь гүүр ба Трисанна гүүр гэх мэт...

## Мөн үзэх 
* Герман дахь түүхэн инженерийн байгууламжийн урлаг болсон бүтээлүүд

## Гадаад холбоос 
*Structurae - Инженерийн байгууламжийн олон улсын мэдээллийн сан. (Англи, герман, франц)

Ангилал:Барилгын салбар
Ангилал:Барилгын инженерийн салбар
Райн мөрөн

**Райн мөрөн** (Рейн мөрөн, , , , , ) нь Швейцарын зүүн Альп дахь Грисонсоос эх авч, Нидерландын нутагт Хойд тэнгист цутгадаг, Европын хамгийн урт бөгөөд чухал гол мөрдийн нэг юм.

## Цахим холбоос 
* Internationale Kommission zum Schutz des Rheins (IKSR)

## Эшлэл 

Ангилал:Граубюнден кантоны гол мөрөн
Ангилал:Өмнөд Холландын гол мөрөн
Ангилал:Утрехт аймгийн гол мөрөн
Ангилал:Гелдерландын гол мөрөн
Ангилал:Гранд Эстийн гол мөрөн
Ангилал:Лихтенштайны гол мөрөн
Ангилал:Форарльбергийн гол мөрөн
Ангилал:Баварийн гол мөрөн
Ангилал:Баден-Вюртембергийн гол мөрөн
Ангилал:Хессений гол мөрөн
Ангилал:Умард Райн-Вестфалены гол мөрөн
Ангилал:Райнланд-Пфальцын гол мөрөн
Ангилал:Ааргау кантоны гол мөрөн
Ангилал:Базель-Ландшафт кантоны гол мөрөн
Ангилал:Базель-Штадт кантоны гол мөрөн
Ангилал:Шаффхаузен кантоны гол мөрөн
Ангилал:Ст. Галлен кантоны гол мөрөн
Ангилал:Тургау кантоны гол мөрөн
Ангилал:Цюрих кантоны гол мөрөн
Ангилал:Германы усан зам

Ангилал:Европын гол мөрөн
Ангилал:Хилийн гол мөрөн
Федерация цамхаг

thumb|Федерация цамхаг

**Федерация цамхаг** нь (оросоор Федерация; германаар „Föderation“) 2004 оноос баригдаж эхэлсэн, шинэ Москва мужийн Москва хот бизнес хороололд байрлах тэнгэр баганадсан барилга юм.  

Уг цогцолбор нь адил 243 м өндөр, 64 давхар хоёр цамхагаас бүрдэнэ. Эхний төлөвлөлтөөр нэг цамхаг нь 360 м өндөр, антеннтайгаа 506 м буюу 93 давхар болох байлаа. 2009 оны 12 сард хоёр цамхаг 243 м баригдахыг мэдэгэжээ.  Хоёр цамхагийн албан ёсны нэр нь *Восток* (анхлан илүү өндөр төлөвлөсөн байх үед) ба *Запад* (монголоор „Зүүн“ ба „Баруун“). Уг цогцолбор нь төлөвлөлтийн дагуу 2011 онд ашиглалтанд орно. 

Уг барилгын архитекторууд нь Берлинд амьдардаг Серге́й Энве́рович Чо́бан ба Хамбургт ажиллаж амьдардаг Петр Швегер. Барилгын өртөг нь ойролцоогоор 390 сая евро болжээ. Уг барилгын дээд хоёр давхарт нь ресторан  алсыг харах талбай ба усан сантай бялдаржуулах урлагийн клуб байрлана. Уг барилгын 50 %- ийг санхүүжүүлсэн ОХУ- ын ВТБ банк нь 30 давхрыг эзэмшинэ. Мөн *Восток* цамхагийн томоохон хэсгийг Hyatt Hotels Corporation тансаг зочид буудал захиалжээ. 2011 оны хавар ОХУ-ын  Сбербанк *Восток* цамхагийн 85 ба 86- р давхруудыг худалдан авч өөрийн ВИП- оффис болгон 370 сая Америк долларын зээлийг барилгыг анхны төлөвлөлтөөр нь 2013 онд дуусгуулахаар өгсөн байна.   

## Мөн үзэх 
* Европ дахь хамгийн өндөр барилгуудын жагсаалт

## Эшлэл 
## Гадаад холбоос 
* Европын хамгийн өндөр барилга
* Федерация цамхагийн албан ёсны вэб хуудас

Ангилал:Москвагийн өндөр барилга
Ангилал:Албан газрын барилга
Ангилал:Оросын зочид буудал
Ангилал:Европын өндөр барилга
Амлалт нэхэх ард түмний холбоо

Монгол улсад 2008 онд УИХ-ын сонгуулиар Сонгуульд оролцсон намууд Сонгуулийнхаа сурталчилгааг хийхдээ мөнгөн амлалтыг нэг нэгнээсээ давж өрсөлдөн, амлалтаараа уралдаж, улмаар амласан амлалт нь биелэх боломжгүй хоосон амлалт болж хувирах үед Амлалт Нэхэх Ард Түмний Холбоо байгуулагдсан юм. 
Амлалт Нэхэх Ард Түмний Холбоо нь 2009 он 11 сарын 9 ны өдөр байгуулагдаж, Монгол улсын 21 аймаг, Хот суурин газруудад салбар хороогоо байгуулсан хамгийн том төрийн бус байгуулага  болсон юм.
Ангилал:Төрийн бус байгууллага
Ангилал:Монголын төрийн бус байгууллага
Догсомын Батцогт

**Догсомын Батцогт** (1968 онд Ховд аймгийн Мөст суманд төрсөн) Монголын улс төрч, УИХ-ын гишүүн, Морин спорт уяачдын холбооны тэргүүлэгч гишүүн. 

## Намтар 
* 1986 онд Ховд аймгийн 10 жилийн 1-р дунд сургууль,
* 1992 онд ЗХУ-ын Москва хотын Усны Аж Ахуйн Дээд Сургууль,
* 1998 онд Санхүү Эдийн Засгийн Дээд Сургууль тус тус төгссөн,
* 2001 онд мөн Лондонгийн Стэнтон коллежийг төгссөн, усны инженер, эдийн засагч банк санхүүч мэргэжилтэй.
* 1997-1998 онд Вестерн трейд ХХК-ний захирал,
* 1999 онд Гаалийн ерөнхий газрын Тамгын хэлтэст байцаагч,
* 1999-2000 онд Нефть онцгой албан татварын гаалийн газрын дарга,
* 2000-2006 онд Хайрхан холдинг ХХК-ийн захирал,
* 2006-2008 оны Гаалийн ерөнхий газрын дэд дарга,
* 2012-2016 УИХ-ын гишүүн, 2013-2016 онд УИХ-ын НББСШУ-ны байнгын хорооны даргаар онуудад ажилласан.
* 2020 онд Баянгол дүүрэгт Ардчилсан намаас УИХ-д нэр дэвшсэн.

* 2024 онд УИХ-ын Ховд, Завхан, Говь-Алтай, Увс аймгийн сонгуулийн 2-р тойргт АН-аас  нэр дэвшсэн.

Ангилал:1968 онд төрсөн
Ангилал:Монголын улс төрч
Ангилал:Монголчууд
Ангилал:Монгол Улсын Их Хурлын гишүүн
Сэхээтэн

**Сэхээтэн** (, ) гэдэг нь урлаг, шинжлэх ухаан, нийгэм г.м. чиглэлүүдээр өндөр боловсрол эзэмшиж мэргэшсэн боловсролтой нийгмийн бүлэг давхаргыг илэрхийлнэ.

Ангилал:Антропологи
Ангилал:Нийгэм
Ангилал:Оросын нийгэм
Магнетит

{{Инфобокс эрдэс
| name          = Магнетит
| category      = 
| boxwidth      = 
| image         = Magnetite-118736.jpg
| alt           = 
| caption       = 
| formula       = төмрийн(II,III) исэл, 
| IMAsymbol     = Mag
| molweight     = 
| strunz        = 4.BB.05
| system        = Изометр
| class         = Зургаан өнцөгт (mm) H-M тэмдэг: (4/m  2/m)
| symmetry      = *Fdm* (ду. 227)
| unit cell     = a = 8.397&nbsp;Å; Z&nbsp;=&nbsp;8
| color         = Хар, саарал, туссан нарны гэрэлд бор өнгөтэй
| habit         = Найман өнцөгт, нарийн ширхэгтэйгээс асар том хүртэл
| twinning      = {Ill} дээр ихэр болон найрлагын хавтгайд, шпинелийн хууль нь холбоо барих ихэр гэж тооцогддог
| cleavage      = Тодорхой бус, {Ill} дээр салах, маш сайн
| fracture      = Тэгш бус
| tenacity      = Хэврэг
| mohs          = 5.5–6.5
| luster        = Металл
| refractive    = 
| opticalprop   = 
| birefringence = 
| pleochroism   = 
| streak        = Хар
| gravity       = 5.17–5.18
| density       = 5 g/cm3
| melt          = 
| fusibility    = 
| diagnostic    = 
| solubility    = Давсны хүчилд удаан уусдаг
| diaphaneity   = Тунгалаг бус
| other         = 
}}

**Магнетит** нь FeO·Fe2O3 гэсэн химийн томъёотой, хар өнгийн, хатуу цул, металл гялбаа бүхий эрдэс. Онцлог нь соронзон шинж чанартай. Заримдаа соронзон гүр гэж монголоор нэрлэдэг. Магнетит нь төмрийн үндсэн хүдрүүдийн нэг. Гарал үүслийн хувьд гидротермаль, магмын процессийн үр дүнд үүсдэг.

## Цахим холбоос 
## Эшлэл 

Ангилал:Кубын талст систем
Ангилал:Төмрийн эрдэс
Ангилал:Оксид ба гидроксид
Ангилал:Хүдэр
Ангилал:Эрдэс
Байгаа барилгын арга хэмжээ

[right|thumb|225px|[Хеппенхайм хотын түүхэн дурсгалт захиргааны байр]]

**Байгаа барилгын арга хэмжээ** гэдэг нь Германы архитекторууд ба инженерүүдийн холбооноос гаргасан дүрэмд байгаа барилгуудын үнэлгээг хадгалах ба өсгөх арга хэмжээг хэлнэ гэжээ: барилгын засвар, засвар, сэргээн засварлалт, барилгын өөрчлөлт, өргөтгөл ба сэргээн босголт.

Мөн барилгын шинэчлэл, хуучин барилгын сэргээн засварлалт, барилгын шилжүүлэлт нь энэ ойлголтод хамаарна. 

## Нэмж унших 
Hrsg.: Bundesarbeitskreis Altbauerneuerung e. V. (BAKA). Vom Institut für Bauforschung e. V. (IFB): *Bauen im Bestand*. Schäden, Maßnahmen und Bauteile. Katalog für die Altbauerneuerung. 2. Auflage 2009. Verlagsgesellschaft Rudolf Müller, Köln. ISBN 978-3-481-02430-7.

Ангилал:Барилгын салбар
Ангилал:Барилгын засвар
Барилгын өөрчлөлт

[right|thumb|225px|[Швейцарт барилгыг өөрчилж байгаа нь]]

**Барилгын өөрчлөлт** гэж барилгын салбарт байгаа барилгын өөрчлөлтийг хэлнэ. Барилгыг өөрчилсөнөөр өнөөдрийн ба ирээдүйд барилгад тавигдах шаардлагыг хангах ёстой. 

## Шинэ барилга, сэргээн засварлалт ба барилгын өөрчлөлт ухагдахуунуудыг хооронд нь ялгах нь 
Эдгээр ухагдахуунуудыг хооронд нь ялгах нь төвөгтэй ч барилгын эрх зүйн хувьд чухал ач холбогдолтой. 

Хагарсан цонхыг солих нь барилгын өөрчлөлтөд тооцогдохгүй. Хэрвээ тухайн барилгын фасадыг түүхэн дурсгалт барилга болох учраас тэр хэвээр нь хадгалан үлдэж, бүх дотор хана ба хучилтуудыг өөрчлөн шинээр хийсэн бол хууль эрх зүйн хувьд энэ нь барилгын өөрчлөлт мөн юм. 

Хамбургийн Имтех цэнгэлдэх хүрээлэнгийн (1997/98) баруун, зүүн, хойд ба урд суудлуудыг бүрэн шинэчилжээ. Ямар ч хуучин барилгын хэсэглэлүүд үлдээгүй ба тоглолтын талбайг ч мөн 90°- аар эргүүлсэн байна. Тэгсэн ч гэсэн энэ барилгын арга хэмжээ нь барилгын өөрчлөлт мөн. Шинэ барилгуудын хувьд ихэвчлэн өндөр шаардлагууд тавигддаг (Жишээ нь шинээр стадион барихын тулд газраа сонгон, хот төлөвлөлт ба зам тээврийн техникийн хувьд шалгана гэх мэт. Барилгыг өөрчлөхөд эдгээр нь шаардлагагүй).

Барилгыг өөрчлөн барихад өрөө тасалгаануудын зориулалт, галын аюулгүй байдлын зэрэглэл өөрчлөгдөж байвал эсвэл гадна харагдах байдал болон даацын хийц эь өөрчлөгдөж байвал барилгын өргөдөл гаргах ёстой.

## Барилгын өөрчлөлтийн төрлүүд (жишээ) 
* *Буулгах*: Барилгын аль нэг хэсгийг ба барилгын хэсэглэлийг буулгах (Жишээлбэл: хана).
* *Залгах*: Барилгад шинэ хэсэг барих. Версаль шилтгээнийг жижиг ангийн ордонгоос том шилтгээн болгон өргөтгөсөн нь мөн барилгын өөрчлөлт байлаа. 
* *Байгаа барилгад шинээр барих*: Барилгын хэсэглэл барих (Жишээлбэл: хаалгатай хана). Кубиклыг шинэ хануудаар хуваахад галын аюулгүй байдлын нөхцөл (аврах гарц) өөрчлөгдөх ба мөн даацын хийц ч өөрчлөгдөж болно. Шинэ ханатай болсноор уг тасалгаа нь хувилах өрөө эсвэл агуулах болж зориулалт нь өөрчлөгдсөн бол барилгын өргөдөлд даацын хийц болон галын аюулгүй байдлыг баталгаажуулсан байх ёстой.

## Мөн үзэх 
* Байгаа барилгын арга хэмжээ
* Байгууламж
* Хуучин барилгын сэргээн засварлалт
* Сэргээн засварлалт (барилгын салбар)

Ангилал:Барилгын салбар
Линьотто

thumb|Хуучин Фиат- үйлдвэрийн барилгын харагдах байдал.
thumb|Тус барилга 1928 оны байдлаар

**Линьотто** нь Турин хотын нэгэн хороолол ба 1916 онд энэ хороололд Фиат концерн автомашины үйлдвэрээ байгуулжээ. 1923 онд долоон жилийн дараа уг үйлдвэр ашиглалтанд орсон байна. Тухайн үедээ үйдвэрлэлийн тоноглол нь хамгийн томд тооцогдож байсан ба үүнээс гадна дээвэр дээрээ 1 км урт туршилтын замтай байсан. Бэлэн болсон автомашинууд нь үйлдвэрлэлээс гармагцаа дээвэр дээр шалгагддаг байв. 1970-аад он хүртэл 80-аад загварын машин үйлдвэрлэжээ. 1982 онд уг үйлдвэр бүрэн хаагдав. 

Уг хороолол нилээд уналтанд орсоны улмаас уг үйлдвэрийн газрын талбайг сайжруулахыг иргэдийн зүгээс хүссэн байна. Олон удаагийн иргэдийн цуглааны дараа захиргаанаас уг талбайг шинэчлэн засварлах архитектурын уралдаан зарлажээ. Уг уралдаанд Ренцо Пианогийн төсөл шалгарсан ба концертын заалтай урлаг- үзэсгэлэнгийн төв, мультиплекс кинотеатр, 5 одтой Le Meridien зочид буудал, худалдааны төв ба уг байгууламжийн төрхийг хадгалсан дээвэр дээр нь Pinacoteca Giovanni e Marella Agnelli урлагийн музей байгуулсан байна. 1989 онд уг барилгын өөрчлөлт дуусав.

## Мөн үзэх 
* Овал Линьотто
* Torino Esposizioni

## Гадаад холбоос 
* 

Ангилал:Турин
Ангилал:Фиат
Төмөр бетон барилга

[right|thumb|225px|Францын барилгын инженер [François Hennebique- ийн аргачлалаар барин 1899. 01. 07- нд ашиглалтанд орсон Лайпциг дахь Германы хамгийн эртний хэвлэх үйлдвэрийн барилгын өргөтгөл]]

**Төмөр бетон барилга** нь даацын ханатай хийцийн нэг төрөл бөгөөд даралтанд сайн ажилладаг бетон ба татах хүчийг хүлээн авах ган арматурыг ашиглана. Илүү ачаалалтай хэсгүүдэд үнэт метал арматур ба хүчитгэсэн шилэн хуванцар хэрэглэдэг. Төмөр бетоныг хүчитгэсэнийг хүчитгэсэн төмөр бетон гэнэ. Францын цэцэрлэгч Жозев Монье анх даралтанд тэсвэртэй ч таталтанд муу ажилладаг бетоныг арматуртай нийлүүлж, гудамжны цэцгийн сав хийжээ.
Ньюкасл Юнайтед

**Хөлбөмбөгийн Ньюкасл Юнайтед баг** () нь Английн зүүн хойд нутгийн хамгийн том тойрог болох Тайн ба Уирийн Ньюкасл-апон-Тайн хотоос гаралтай хөлбөмбөгийн баг юм. Тус баг нь 1892 онд **Зүүн Ньюкасл энд** болон **Баруун Ньюкасл энд** гэх хоёр багийн нэгдлээр байгуулагдсан ба Сент-Жэймс Парк цэнгэлдэх хүрээлэндээ өдгөөг хүртэл тоглож байгаа юм. Тус цэнгэлдэх хүрээлэн нь 90-ээд оны дунд үеийг хүртэл 52,387 хүний суудалтайгаараа тэргүүн эгнээнд жагсаж байсан билээ. Премьер лигийн анхны гишүүнээр элсч дундаа хоёр удаа доод лиг рүү унаж байсныг эс тооцвол тасралтгүй түүхэн амжилт үзүүлсэн цөөн багийн нэг юм. 

Лигийн аварга шалгаруулах тэмцээний аваргаар дөрвөн удаа, Эф Эй капд зургаан удаа, 1969 оны хот хоорондын цом болон 2006 оны УЕФА Интертото цом зэрэг тэмцээнүүдэд тус тус аваргалж байв. Английн хөлбөмбөгийн багууд дундаа наймдугаарт эрэмбэлэгдэх баялаг түүхтэй тус баг 1904 болон 1910 оны хооронд Английн цомд түрүүлж, тэргүүн дивизэд гурван удаа түрүүлж оргил амжилтаа үзүүлж байв.

Тэдний дерби 1898 оноос хойш эхлэлтэй бөгөөд өрсөлдөгч нь Сандерлэнд баг.

## Тоглогчид 
:''Сүүлд шинэчилсэн нь: 2011 оны аравдугаар сарын 6.

### Одоогийн бүрэлдэхүүн 
## Эшлэл 
## Холбоос 
* 
* Фэйсбүүк хуудас нь
* Твиттер хуудас нь
* Ньюкасл Юнайтед багийн мэдээлэл – Sky Sports
* NUFC блог

Ангилал:Ньюкасл Юнайтед
Ангилал:Английн хөлбөмбөгийн баг
Ангилал:Премьер лигийн баг
Ангилал:Английн хөлбөмбөгийн цомын эзэн
Демба Ба

**Демба Ба** (, *1985 оны тавдугаар сарын 25-нд төрсөн*) — Франц гаралтай Сенегалын хөлбөмбөгчин бөгөөд Бешикташ болон Сенегалын шигшээд тоглодог.
## Амжилт
;Хоффенхайм
* II бундеслигийн аварга (**1**): 2008
* **Нийт: 1 цом**
;Хувийн
* Премьер лигийн сарын шилдэг тоглогч (**1**): 2011 оны 12 сар
* **Нийт: 1 шагнал**
## Эшлэл
## Холбоос
*
*
*
*Демба Ба - Soccerbase
*
*
*Профайл - Премьер лиг

Ангилал:1985 онд төрсөн
Ангилал:Сенегалын хөлбөмбөгчин
Ангилал:Францын хөлбөмбөгчин
Ангилал:Сенегалын шигшээ багийн хөлбөмбөгчин
Ангилал:Руан багийн тоглогч
Ангилал:Мускрон багийн тоглогч
Ангилал:Хоффенхайм багийн тоглогч
Ангилал:Вест Хэм Юнайтед багийн тоглогч
Ангилал:Челси багийн тоглогч
Ангилал:Ньюкасл Юнайтед багийн тоглогч
Ангилал:Бешикташ багийн тоглогч
Ангилал:Хөлбөмбөгийн довтлогч
Ангилал:Премьер лигийн тоглогч
Ангилал:Сенегалчууд
Фабрисио Колоччини

**Фабрисио Колоччини** (, *1982 оны нэгдүгээр сарын 22-нд төрсөн*) — Аргентины хөлбөмбөгчин бөгөөд Ньюкасл Юнайтед болон Аргентины шигшээд тоглодог.

Хамгийн олон багт тоглож байсан болон цэвэрлэгчийн байрлалын тэргүүн тоглогч гэдгээрээ зартай Колоччини Аргентины Сан-Лоренсо, Испаний Алавес, Атлетико Мадрид, Вильярреал, Депортиво Ла-Корунья  багуудад зээллэгээр тоглож байв. 
## Товчхон
Тэрээр Ньюкасл Юнайтед багтай 2008 оны наймдугаар сард 10.3 сая фунт стерлингээр таван жилийн урт хугацааны гэрээг байгуулж байсан ба анхны гараагаа өмнөх жилийн нь аварга Манчестер Юнайтед багийн эсрэг 1-1 харьцаагаар тэнцсэн тоглолтонд хийж байв.

Тэр Италийн гаралтай.

## Эшлэл
## Холбоос 
*
*Испаний хөлбөмбөгийн холбоон дахь үзүүлэлт нь 
*NationalFootballTeams дахь үзүүлэлт
*Ньюкасл Юнайтед баг дахь профайл
*Премьер лиг дэх профайл

Ангилал:Аргентины шигшээ багийн хөлбөмбөгчин
Ангилал:Хөлбөмбөгийн хамгаалагч
Ангилал:Архентинос Хуниорс багийн тоглогч
Ангилал:Бока Хуниорс багийн тоглогч
Ангилал:Сан-Лоренсо багийн тоглогч
Ангилал:Милан багийн тоглогч
Ангилал:Алавес багийн тоглогч
Ангилал:Атлетико Мадрид багийн тоглогч
Ангилал:Вильярреал багийн тоглогч
Ангилал:Депортиво Ла Корунья багийн тоглогч
Ангилал:Италийн хөлбөмбөгийн лигийн тоглогч
Ангилал:Ла Лигийн тоглогч
Ангилал:Премьер лигийн тоглогч
Ангилал:Ньюкасл Юнайтед багийн тоглогч
Ангилал:2004 оны зуны олимпод оролцогч
Ангилал:2006 оны хөлбөмбөгийн ДАШТ-д оролцогч
Ангилал:Хөлбөмбөгийн олимпын аварга
Ангилал:Аргентины олимпын аварга
Ангилал:Аргентинчууд
Ангилал:1982 онд төрсөн
Барилгын үйл явц

[right|thumb|225px|[Шинэ барилга барих төлөвлөлтийн явц]]

**Барилгын үйл явц** нь 2 утгатай. Нэгдүгээрт төлөвлөлттэй холбоотой хэрэглэгдэнэ. Энэ тохиолдолд барилгын төлөлвлөлтөөс эхлээд барилгын ашиглалтын үе хүртэлх барилга барих нийт арга барилыг хэлдэг. Нөгөө талаас барилгын эрх зүйтэй холбоотой ашиглана.

## Төлөвлөлттэй холбоотойгоор 
Барилгын үйл явц нь төлөвлөлт, зөвшөөрөл авах төлөвлөлт, барилгын зөвшөөрөл, зургийн тайлбар, ажлын зураг, барилгын захиалагчийн үүрэг гүйцэтгэгч алба ба барилгын бүх тооцоо дуусах хүртэлх үйл явцыг хамарна. Архитектор нь уламжлал ёсоор барилгын үйл явцыг удирддаг. 

Барилгын захиалгад өөрчлөлт оруулах боломжтой ба түүнийг барилгын төсөвт тусгаж өгнө. 

Барилгын үйл явцыг санхүүжүүлэхэд ерөнхийдөө барилгын зээл авдаг.

## Барилгын эрх зүйн хувьд 
Голчлон барилгын эрх зүй дэх шүүхийн үйл явцыг хэлэх ба ихэвчлэн техник ба хууль эрх зүйтэй холбоотой маргааныг шийдвэрлэнэ. Иймээс хөндлөнгийн мэргэжилтний үнэлгээ үүнд чухал үүрэг гүйцэтгэдэг. Энэ барилгын үйл явц нь ихэнхдээ удаан үргэлжилнэ.Галаа

## Нэмж унших 
* Sacha Menz (Hrsg.): *Drei Bücher über den Bauprozess*, Zürich: vdf Hochschulverlag AG an der ETH Zürich, 2008, ISBN 978-3-7281-3213-0
* Ulrich Werner, Walter Pastor: *Der Bauprozess*, 13. Auflage 2011, Werner Verlag, ISBN 978-3-8041-5024-9

## Мөн үзэх 
* Барилгын арга барил
* Германы архитетор инженерүүдийн холбооны гаргаснаар төлөвлөлтийн үе шатууд

Ангилал:Барилгын салбар
Ангилал:Барилгын төлөвлөлт
Ювентус ХББ

**«Ювентус»** ( - *Juventus F.C.* - *Хөлбөмбөгийн Ювентус баг*;  - *залуу нас*) буюу **Ювентус ХББ**, **Ювентус баг**, **Турины Ювентус**, аман ярианд товчоор **Юве** гэж — Итали улсын Пьемонт мужийн Турин хотод байдаг Италийн хөлбөмбөгийн дээд лиг «Сери А»-д тоглодог мэргэжлийн хөлбөмбөгийн баг юм. 1897 онд үүсэн байгуулагдсан.

## Амжилт, эрэмбэ 
[thumb|«Италийн хоёр» хэмээх [Интернационале|Интер-Ювентусийн тоглолт. 1930 он]]
1897 онд байгуулагдсан Ювентус баг Сери А-ийн түүхэнд хамгийн агуу буюу 30 удаа түрүүлж (1905; 1925–26; 1930–31; 1931–32; 1932–33; 1933–34; 1934–35; 1949–50; 1951–52; 1957–58; 1959–60; 1960–61; 1966–67; 1971–72; 1972–73; 1974–75; 1976–77; 1977–78; 1980–81; 1981–82; 1983–84; 1985–86; 1994–95; 1996–97; 1997–98; 2001–02; 2002–03; 2011–12; 2012–13; 2013–14), 20 удаа аман хүзүүдсэн. Анх 1905 онд түрүүлсэн бөгөөд сүүлд 2012-2014 онд гурван жил дараалан түрүү авчээ.

Мөн Европын аваргуудын лигийн хошой аварга (1985, 1996), мөн ч таван удаагийн аман хүзүү (1973, 1983, 1997, 1998, 2003) авч, Италийн цомын тэмцээний шувтаргад 14 үлдсэнээс 9-д нь түрүүлжээ. Улсын болон олон улсын чанартай 56 тэмцээнд түрүүлсэн амжилтаараа ᠎Европт дөрөвдүгээр байранд эрэмбэлэгддэг. Ювентус хөгжин дэмжигчийн тоогоор улсдаа тэргүүлдэг. Үеийн үед Ювентусын тоглогчид дэлхийн дөрвөн удаагийн аварга Италийн шигшээ багийг бүрдүүлэхэд голлон орж байв.

## Удирдлага, санхүү 
[thumb|[Марчелло Липпи дасгалжуулагч 1994–1999, 2001–2004 онд Ювентусыг амжилттай залсан]]
1923 оноос хойш Италийн худалдаа, үйлдвэр эрхлэгч Аньеллийн гэр бүл эзэмшин санхүүжүүлж байна. Ювентус 1967 оноос хувьцаат компани болсон. Одоо 600 ажилтантай, 500 сая еврогийн хөрөнгөтэй, орлогын хэмжээгээр дэлхийн хөлбөмбөгийн багуудын эхний аравт тогтмол ордог. 
Одоо цамцыг *FIAT S.p.A*, богино өмдийг *Adidas* нэрийн компани ивээн тэтгэж байна.

2010 оноос эхлэн Андреа Аньелли ерөнхийлөгчөөр, 2014 оноос Массимилиано Аллегри дасгалжуулагчаар ажиллаж байна.

## Тоглодог газар 
Ювентус Турины олимпын цэнгэлдэхэд хэсэг байрлаад 2011 оноос 41,254 суудалтай шинэ цэнгэлдэх хүрээлэн барин орсон.

## Амжилттай тоглогч 
### Тоглосон тоо 
thumb|180px|Алессандро Дель Пьеро
*2015 оны 2 сарын 5-ны байдлаар:*

### Оруулсан бөмбөг 
thumb|180px|Сивори, Бониперти нар
*2012 оны 5 сарын байдлаар:*

## Одоогийн бүрэлдэхүүн 
:*2015 оны 2 сарын байдлаар: *

## Лавлах холбоос 

Ангилал:Турины спорт
Ангилал:1897 онд байгуулагдсан
Үнэ хаялцах

**Үнэ хаялцах** (Англиар *auction*; Оросоор *аукцион*) гэдэг нь барааг худалдан авахын тулд хэдэн хүн харилцан тэмцэж үнэ хаялцах үйл юм. Эдийн засгийн ухаанд ийм аргаар тодорхой худалдах журамтайгаар  бараа, үйлчилгээг хамгийн их үнэ хаясан этгээдэд арилжихыг **үнэ хаялцуулах худалдаа** гэдэг.

## Үлгэр маяг 
## Үндсэн 
* Англи үнэ хаялцаа
* Голланд үнэ хаялцаа
* Олон улсын үнэ хаялцаа

Ангилал:Бизнес
Дотоод засал

[right|thumb|225px|[Сургууль доторх тоосноос хамгаалах хана]]

**Дотоод засал** барилгын салбар дахь гар урлалын ба барилгын техникийн бүх л ажлуудыг хэлнэ. 

## Дотоод заслын ажилд дараах ажлууд орно. 
Хамгийн гол нь байшингийн дотор талын ажлуудыг хэлэх бөгөөд шал, хана ба таазны өнгөлгөө гэх мэт ажлууд орно. 

Дотоод заслын үндсэн  ажлууд нь:
* Хуурай хийц 
* Өнгөлгөө
* Халаалтын ба сантехникийн чамин  ажлууд
* Шал (хивс) өнгөлгөөний 
* Чимэглэлийн болон  дарханы ажлууд 
* Дотор өнгөлгөө
* Плита
* Байгалийн чулууны ажлууд (жишээлбэл барилга дотор: цонхны тавцан, шалны өнгөлгөө)
* Дотор хаалга чимэглэл
* Засал чимэглэлийн ажлууд
* plasterer
* Тавилга ба мужааны ажлууд (жишээ нь: орон зайн ажил)
* Цахилгааны өвөрмөц тансаг  суулгалтууд (кабел тавих гэх мэт)
* Ханын өнгөлгөө, чимэглэлийн ажлууд 

## Төлөвлөлт 
Өндөр шаардлага тавигдах дотоод заслыг интерьер дизайнер төлөвлөх ба ер нь архитекторууд гүйцэтгэдэг. 

## Хөдөлмөр аюулгүйн хамгаалал 
Хуучин барилгын дотоод заслын үед хэт их тоостой тохиолдолд хангалттай тоосноос хамгаалах хана мэтийг ашиглах ёстой. Ялангуяа өрөмдөх, хөрөөдөх ба зүлгүүрдэх үеэр эрүүл мэндэд хортой тоос үүсэх боломжтой. 

## Гадаад холбоос 
## Цахим холбоос 
*Fachhochschule Rosenheim - Интерьер дизайнаар Розенхаймын дээд сургуульд суралцах

Ангилал:Барилгын гүйцэтгэл
Парциал даралт

**Парциал даралт** гэдэг нь xолимогийн хийн эзэлxүүнд уг xий ганцаараа оршиж байx үед илрэх даралтыг xэлнэ.

## Парциал даралтын Далтоны хууль 
1803 онд парциал даралтын xууль нээгдсэн. Бие биеэсээ химийн харилцан үйлчлэлд ордоггүй xийн xолимогийн ерөнxий даралт нь xолимогийн найрлагад орон xий тус бүрийн парциал даралтуудын нийлбэртэй тэнцүү.

:P = P_1 + P_2 + ... + P_n

Ангилал:Термодинамикийн төлөв байдлын хэмжигдхүүн
Ангилал:Хийн хууль
Жон Локк

**Жон Локк** (англи. *John Locke,* 1632 оны 8-р сарын 29-нд төрсөн-1704 оны 10-р сарын 28-нд нас барсан)- либерализм болон эмпиризмын эцэг гэдгээр нь өргөн мэддэг, Английн философич, сурган хүмүүжүүлэгч. Гэгээрлийн зууны хамгийн нөлөө бүхий сэтгэгчдийн нэг.

Түүний санаа нь танин мэдэхүй, улс төрийн гүн ухааны хөгжилд асар их нөлөө үзүүлсэн. Түүнийг соён гэгээрүүлэгчийн хамгийн нөлөө бүхий сэтгэгч бөгөөд либерализмын онолчдын нэг гэж олон нийт хүлээн зөвшөөрдөг. Локкийн захидлууд Вольтер, Руссо, Шотландын гэгээрлийн зууны олон сэтгэгчид, Америкийн хувьсгалчдад ч нөлөөлсөн юм. Түүний үзэл Америкийн тусгаар тогтнолын Тунхаглалд ч тусгагдсан байдаг.

Локк нийгмийн гүн ухаанд Томас Хоббс  (англи. *Thomas Hobbes*; 1588—1679)-ын байгалийн улс байгуулагдахаас өмнөх төлөв байдлын тухай "Бүхний эсрэх бүх нийтийн дайн**"** (латин. *Bellum omnium contra omnes*) үзэл санааны өөр хувилбарыг боловсруулж, засаг захиргаа иргэдийн зөвшөөрлийг авч, амьдралын жам ёсны эрх, эрх чөлөө болон эд хөрөнгө хамгаалсан тохиолдолд л засгийн газар хууль ёсны болно гэсэн өөрийн нийгмийн гэрээний онол болгон танилцуулсан. Хэрэв ийм зөвшөөрөл өгөөгүй бол иргэд бослого гаргах бүрэн эрхтэй гэжээ. 

Ангилал:Гүн ухаан
Ангилал:1632 онд төрсөн
Ангилал:1704 онд өнгөрсөн
Ангилал:Английн гүн ухаантан
Ангилал:Английн зохиолч
Ангилал:Английн эмч
Ангилал:Сонгодог либерализм
Ангилал:Соён гэгээрүүлэгч
Ангилал:Ханы Нийгэмлэгийн гишүүн
Полимер

оор авсан шугаман полимерийн хэлхээ. Энэ полимерийн гадгуун урт нь ~204&nbsp;nm; өргөн нь гэх мэт багтана~0.4&nbsp;nm.]]

**Полимер** (Грек '**, "олон" + **', "хэсэг"), олон тооны дэд нэгжүүдээс тогтох том молекул эсвэл макромолекул. Полимерүүд нь маш өргөн хүрээний шинж чанаруудыг агуулдаг тул, зохиомол ба байгалийн полимерүүдийн аль аль нь өдөр тутмын амьдралын бүхий л зүйлд маш чухал үүргүүдийг гүйцэтгэдэг. Олны танил нийлэг (синтетик) хуванцар болох полистиролоос (хөөсөнцөр) эхлээд, биологийн бүтэц ба үүргүүдийн үндэс болох ДНХ, уураг гэх мэт байгалийн биополимерууд бүгд полимер нэгдлүүд юм. Нийлэг ба байгалийн бүхий л полимерууд нь мономер гэж нэрлэгдэх олон жижиг молекулуудаас полимеризац гэдэг процессийн үр дүнд үүсдэг.

## Эх сурвалж 

Ангилал:Хуванцар
Ангилал:Зөөлөн бодис
Хастын Вандандорж

**Ачит лам** хэмээх **Хастын Вандандорж** нь 1916 он буюу 15-р жарны гал луу жилийн намрын эхэн сарын шинийн 15-нд засагт хан аймгийн Цэцэн сартуул хошуу одоогийн Завхан аймгийн Эрдэнэхайрхан сумын нутаг “Мөөгний хавчиг” гэдэг газар Хаст тайжийн гурав дахь хүү болон төржээ. Ачит ламын ээж нь Хөтчин отгийн Хүүхэн ламын Сэндэр хатан гэж байсан байна. Далай ламаар анх сунтаг шүүлгүүлсэн нэрийг Их хүрээнд явуулснаар наймдугаар богд Жавзандамба хутагт зарлиг болгож Хувилгаан багшийн хойд дүр мөн болохыг тогтоож “Бүрэлгүү Вандандоржийн даншүг, солдүв, сандан лхүндүв” хэмээх ном номлож Пунцаг-Осор ламаар бичүүлжээ. Вандандорж хувилгааныг 1920 он буюу төмөр бичин жил 5 настайд нь ширээнд залжээ. Ачит лам Галуутайн хүрээнд туслаа Дацантай байсан бөгөөд маш мэргэн, чадал сайтай, номд гүнзгий мэргэшсэн хувилгаан хүн байсан гэдэг. Вандандорж хувилгааныг тухайн үедээ “Урд төрлийнхөө номыг мартаагүй юм” гэж гайхан магтацгаадаг байжээ. Түүнийг 1936 оны 10-р сарын 6-нд хилс хэрэгт баривчлан хороожээ.

Ангилал:Монголын буддын шашны лам
Ангилал:1916 онд төрсөн
Ангилал:1936 онд өнгөрсөн
Конго мөрөн

**Конго мөрөн** нь Африк тивд оршдог, дэлхийн хамгийн гүн мөрөн бөгөөд 230 метр давдаг гэж хэмжигдсэн. Нийт усны агууламжаараа дэлхийд гуравдугаарт ордог. Конго мөрний нийт урт нь  4700 километр бөгөөд уртаараа наймд ордог. Нийт цутгал нь  4014500 шоо км бөгөөд секунд бүрт 23000 шоо метрээс 75000 шоо метр буюу дунджаар 41000 шоо метр ус урсаж ордог. Дэлхийд хэмжээгээрээ хоёрт ордог халуун орны ой болох Конгын ширэнгэн ойн дундаар дайрч өнгөрдөг.

## Цахим холбоос 
Ангилал:Конго мөрний голын систем
Ангилал:Бүгд Найрамдах Ардчилсан Конгогийн гол мөрөн
Ангилал:Бүгд Найрамдах Конгогийн гол мөрөн
Ангилал:Анголын гол мөрөн
Ангилал:Африкийн гол мөрөн
Ангилал:Конго
Ангилал:Хилийн гол мөрөн
Түүхэн барилгын материал

thumb|Нураасан хананаас олзворлосон тоосго

**Түүхэн барилгын материал** гэдэг нь хуучин болон түүхэн барилгуудаас олзворлосон барилгын материалууд мөн. Энэ материалд дэлхийн хоёрдугаар дайнаас өмнөх барилгын материалуудыг тооцно. 

## Шинж тэмдгүүд 
Бараг бүх барилгын материалуудыг эргүүлэн ашиглаж болно. Хамгийн өргөн дахин хэрэглэгддэг барилгын материалууд нь тоосго, шалны банз, хаалгууд, цонх, модон дам нуруу. Түүхэн материалуудыг дахин ашиглах сонирхол нь олон талтай. Зарим материалууд нь цор ганц эсвэл зарим нь хүрээлэмжид ээлтэй байдаг. Мөн хуучин материал хэрэглэснээр шинээр барилгын материал үйлдвэрлэх шаардлагагүй. Ингэснээр байгаа эд баялагийг хамгаална. Амьдрал дээр түүхэн материал ашиглах хамгийн гол сонирхол нь гоо зүйн үндэслэлтэй байдаг. Иймээс ч "эртний барилгын материал" гэж нэрлэх нь бий. Үнэндээ ч эртний эдлэлээс онц ялгардаггүй. Германд ойролцоогоор нийт 150 компани түүхэн барилгын материалуудын худалдаа эрхэлдэг байна. Ихэнх түүхэн барилгын материал санал болгогчид нь гар урлалчидтай хамтран ажилладаг.

## Нэмж унших 
* M. Schrader, J. Voigt. Adressleitfaden für Altbausanierung und exklusives Bauen. Ed. Anderweit. Suderburg. 2004. ISBN: 3-931824-32-2 
* M. Schrader, J. Voigt. Bauhistorisches Lexikon: Baustoffe, Bauweisen, Architekturdetail.sEd. Anderweit. Suderburg. 2004. ISBN: 3-931824-29-2

## Гадаад холбоос 
*www.baurat.de – Portal für historische Baustoffe / Барилгын материалуудын цуглуулга, герман хэлээр / Firmenverzeichnis

*www.historische-baustoffe.de - Түүхэн барилгын материал үйлдвэрлэгчдийн нийгэмлэг, герман хэлээр / Firmenverzeichnis

Ангилал:Барилгын материал
Ангилал:Түүх дурсгалт барилгын арчилгаа